钦定古今图书集成/明伦汇编/氏族典/第339卷 > 刘砥
## 钦定古今图书集成/明伦汇编/氏族典/第339卷 > 刘砥

按《尚友录》：砥字履之，世南子。六岁日诵千言，至览忠
孝大节，辄激发感慨。十岁通九经传记，能缀词赋。干
道间，与弟砺俱中童子科。尝读释、老书，曰：“此不足习。”
乃治举子业。又曰：“此不宜专习。”因遍取伊、洛诸儒书
读之有见，率其弟登朱文公门，文公嘉其笃志敏学，
授《先天太极图传》，充然有得。文公晚修《礼书》，砥预编
次。以时方攻道学，遂无复仕进意。与蔡元定、黄干相
友善，二公尝往来其家，因颜其读书之室曰“龙峰岩。”
年四十五卒。所编有王朝礼《论语孟子解》，皆未脱槀。